**Malawis visepresident** (chichewa: *Wotsatira wa Mtsogoleri wa Dziko la Malawi*) er det nest høyeste politiske embetet i landet etter presidenten. Embetet ble innstiftet gjennom forfatningen av 1994.

Funksjoner
----------

Ifølge forfatningen skal første- og andre-visepresident assistere presidenten og utøve de fullmakter som er tillagt dem av forfatningen, parlamentariske lover og presidenten.

Nominasjon og valg
------------------

Enhver presidentkandidat skal – når hen blir nominert – erklære hvem som blir dennes første-visepresident, dersom hen blir valgt. Første-visepresident skal velges på samme stemmeseddel som presidenten.

Utnevnelse av embetet som andre-visepresident
---------------------------------------------

Presidenten skal, dersom hen betrakter det som ønskelig for den nasjonale interesse, utnevne en person til embetet som andre-visepresident. Dersom presidenten har blitt valgt med økonomisk støtte fra et politisk parti, skal hen *ikke* utnevne andre-visepresidenten fra det partiet.

Kvalifikasjoner og betingelser
------------------------------

For å bli kvalifisert til embetene som visepresident, første-visepresident og andre-visepresident må man være borgere av Malawi gjennom fødsel eller opphav og ha fylt 35 år.

Ingen person, som har blitt bedømt og erklært for å være sinnssyk, har blitt erklært som bankerott eller som i løpet av de siste syv årene har blitt dømt av en kompetent domstol for en forbrytelse som involverer uærlighet eller *moral turpitude*, kan nomineres til embetene som president, første-visepresident og andre-visepresident.

Videre kan ingen person nomineres, som har sverget troskap til et fremmed land, er innehaver av et offentlig embete eller er medlem av parlamentet, tjenestegjør i forsvarsstyrkene eller i Malawis politivesen eller som i løpet av de siste syv årene har blitt dømt av en kompetent domstol for overtredelser av lover knyttet til valg av president eller medlemmer av parlamentet.

Embetstid
---------

Embetstiden til første-visepresidenten og andre-visepresidenten varer fra den dagen de avlegger embetseden og fram til slutten på presidentens embetstid, såfremt deres embetstid ikke avsluttes tidligere i samsvar med forfatningens bestemmelser.

Presidenten, første-visepresidenten og andre-visepresidenten kan inneha sine embeter i maksimalt to sammenhengende perioder.

Når embetet som president er ledig, skal første-visepresidenten overta embetet i resten av perioden, og presidenten skal utnevne en annen person til å tjenestegjøre som første-visepresident i resten av dennes periode.

Død eller fratreden
-------------------

Dersom første-visepresidenten dør, fratrer sitt embete eller embetet har vært ledig i mer enn tolv måneder på grunn av at første-visepresidenten har vært arbeidsudyktig, skal det ledige embetet – i den gjenværende perioden – besettes av en person som er utnevnt av presidenten.

Avsettelse
----------

Presidenten eller første-visepresidenten skal fjernes fra sine embeter, dersom de har blitt tiltalt og dømt i riksrett.

Embetsinnehavere
----------------

      United Democratic Front (UDF)
      Alliance for Democracy (AFORD)
      Democratic Progressive Party (DPP)
      People's Party (PP)
      United Transformation Movement (UTM)

| Bilde | Navn(født-død) | Embetstid | Parti | President | Ref. |
| --- | --- | --- | --- | --- | --- |
| Første-visepresident 1994–1996Visepresident 1996–2003Første-visepresident 2003–2004 |
|  |  | **Justin Malewezi**(1943–2021) | 1994–2004 | UDF | **Muluzi** |  |
| Andre-visepresident |
|  |  | **Chakufwa Chihana**(1939–2006) | 1994–1996 | AFORD | **Muluzi** |  |
| 2003–2004 |
| Visepresident |
|  |  | **Cassim Chilumpha**(1959–) | 2004–2009 | UDF | **B. wa Mutharika** |  |
|  |  | **Joyce Banda**(1950–) | 2009–2012  | DPP(til 2011) |  |
|  | PP(fra 2011) |
|  |  | **Khumbo Kachali**(1966–) | 2012–2014 | PP | **Banda** |  |
|
|  |  | **Saulos Chilima**(1973–) | 2014–2019 | DPP(til 2018) | **P. Mutharika** |  |
|  | UTM(fra 2018) |
|  |  | **Everton Chimulirenji**(?–) | 2019–2020  | DPP |  |
|  |  | **Saulos Chilima**(1973–) | 2020– | UTM | **Chakwera** |  |

Fotnoter
--------

**Type numrering**
1. ↑  Joyce Banda ble president ved Bingu wa Mutharikas død i 2012.
2. ↑  Chimulirenji måtte gå av etter at Konstitusjonsdomstolen kjente resultatet av presidentvalget 2019 ugyldig.

Referanser
----------

1. ↑  «Malawi President hikes his salary by 80 percent». *World Bulletin*.
2. 1 2 3 4 5 6 7 8 9 10 11  «Malawi's Constitution of 1994 with Amendmends through 2017» (PDF). Besøkt 18. april 2022.
3. ↑  «Dr Justin Malewezi». Arkivert fra originalen 19. juli 2019.
4. ↑  «Chakufwa Chihana». Arkivert fra originalen 19. juli 2019.
5. ↑  «Dr Cassim Chilumpha». Arkivert fra originalen 19. juli 2019.
6. ↑  «Joyce Banda sworn in as new Malawi president». *BBC News*. 7. april 2012.
7. ↑  «Khumbo Kachali». Arkivert fra originalen 19. juli 2019.
8. ↑  «Office of The Vice President». Arkivert fra originalen 19. juli 2019.
9. ↑  Mkandawire, Mwayi (4. februar 2020). «Court fires Chimulirenji: Chilima now Malawi vice president». *Malawi 24*.